CELEX: 32008R0466
Language: mt
Date: 2008-05-28 00:00:00
Title: Regolament tal-Kummissjoni (KE) Nru 466/2008 tat- 28 ta' Mejju 2008 li jimponi rekwiżiti għall-ittestjar u l-informazzjoni fuq l-importaturi u l-manifatturi ta’ ċerti sustanzi ta’ prijorità skond ir-Regolament tal-Kunsill (KEE) Nru 793/93 dwar il-valutazzjoni u l-kontroll tar-riskji ta' sustanzi eżistenti Test b’relevanza għaż-ŻEE

29.5.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 139/10
            
         REGOLAMENT TAL-KUMMISSJONI (KE) Nru 466/2008
   tat-28 ta' Mejju 2008
   li jimponi rekwiżiti għall-ittestjar u l-informazzjoni fuq l-importaturi u l-manifatturi ta’ ċerti sustanzi ta’ prijorità skond ir-Regolament tal-Kunsill (KEE) Nru 793/93 dwar il-valutazzjoni u l-kontroll tar-riskji ta' sustanzi eżistenti
   (Test b’relevanza għaż-ŻEE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KEE) Nru 793/93 tat-23 ta' Marzu 1993 dwar il-valutazzjoni u l-kontroll tar-riskji ta' sustanzi eżistenti (1), u b'mod partikolari l-Artikolu 10(2) tiegħu,
   Billi:
   
               (1)
            
            
               Ir-relaturi maħtura mill-Istati Membri skond l-Artikolu 10(1) tar-Regolament (KEE) Nru 793/93 ivvalutaw l-informazzjoni li taw il-manifatturi u l-importaturi dwar ċerti sustanzi ta' prijorità. Wara konsultazzjoni ma’ dawk il-manifatturi u l-importaturi, ir-relaturi ddeterminaw li, għall-finijiet tal-valutazzjoni tar-riskju, jesiġu li dawk il-manifatturi u l-importaturi jressqu iktar informazzjoni u jagħmlu aktar testijiet.
            
         
               (2)
            
            
               L-informazzjoni meħtieġa għall-valutazzjoni tas-sustanzi kkonċernati mhijiex disponibbli mingħand il-manifatturi jew l-importaturi ta’ qabel. Il-manifatturi u l-importaturi vverifikaw, f'konformità ma' l-Artikolu 10(5) tar-Regolament (KEE) Nru 793/93, li t-testijiet fuq l-annimali ma jistgħux jiġu sostitwiti jew illimitati bl-użu ta’ metodi oħra.
            
         
               (3)
            
            
               Għalhekk, huwa xieraq li l-manifatturi u l-importaturi ta’ sustanzi ta' prijorità jintalbu jressqu iktar informazzjoni u jwettqu aktar testijiet fuq dawn is-sustanzi. Il-protokolli ppreżentati mir-relaturi lill-Kummissjoni għandhom jintużaw fit-twettiq ta' dawk it-testijiet.
            
         
               (4)
            
            
               Id-dispożizzjonijiet f'dan ir-Regolament huma skond l-opinjoni tal-Kumitat stabbilit skond l-Artikolu 15 tar-Regolament (KEE) Nru 793/93,
            
         ADOTTA DAN IR-REGOLAMENT:
   Artikolu 1
   Il-manifatturi u l-importaturi tas-sustanzi elenkati fl-Anness, li ppreżentaw l-informazzjoni skond ir-rekwiżiti ta’ l-Artikoli 3, 4, 7 u 9 tar-Regolament (KEE) Nru 793/93, għandhom jipprovdu l-informazzjoni u jwettqu t-testijiet indikati fl-Anness u jagħtu r-riżultati lir-relaturi relevanti.
   It-testijiet għandhom isiru skond il-protokolli speċifikati mir-relaturi.
   Ir-riżultati għandhom jingħataw fl-iskadenzi stabbiliti fl-Anness.
   Artikolu 2
   Dan ir-Regolament għandu jidħol fis-seħħ l-għada tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 28 ta’ Mejju 2008.
      
         
            Għall-Kummissjoni
         
         Stavros DIMAS
         
            Membru tal-Kummissjoni
         
      
   
   
      (1)  ĠU L 84, 5.4.1993, p. 1. Ir-Regolament kif emendat l-aħħar bir-Regolament (KE) Nru 1882/2003 tal-Parlament Ewropew u tal-Kunsill (ĠU L 284, 31.10.2003, p. 1).
   
      ANNESS
      
                  Nru
               
               
                  Nru Einecs
               
               
                  Nru CAS
               
               
                  Isem tas-sustanza
               
               
                  Relatur
               
               
                  Ir-Rekwiżiti għall-Ittestjar/l-Informazzjoni
               
               
                  Il-limitu ta’ żmien mid-data tad-dħul fis-seħħ ta' dan ir-Regolament
               
            
                  1
               
               
                  247-759-6
               
               
                  26523-78-4
               
               
                  Tris (nonylphenyl) phosphite
               
               
                  FR
               
               
                  Test tat-tossiċità akuta bid-Daphnia magna
                  Informazzjoni fuq l-istruttura tat-TNPP
                  Informazzjoni fuq is-solubbiltà fl-ilma
                  Determinazzjoni tal-Log Kow
                  Test ta' l-idrolisi
                  Test tas-sediment bil-Lumbriculus variegatus
                  Dejta ta' monitoraġġ għal siti bil-PEC/PNEC > 1
                  Test fuq medda twila ta' żmien tad-Daphnia, skond ir-riżultat tat-test tad-Daphnia akuta
               
               
                  4 xhur
               
            
                  2
               
               
                  237-410-6
                  239-148-8
               
               
                  13775-53-6
                  15096-52-3
               
               
                   
               
               
                  DE
               
               
                  Informazzjoni fuq l-użi fil-ħoloq ulterjuri tal-katina
                  Informazzjoni fuq l-emissjonijiet fil-kompartiment akkwatiku għall-istadji kollha taċ-ċiklu tal-ħajja
                  Informazzjoni fuq l-emissjonijiet fl-atmosfera għall-istadji kollha taċ-ċiklu tal-ħajja
                  Informazzjoni dwar l-ebusija ta' l-ilma ta' lqugħ għal 2 produtturi
                  Informazzjoni dwar il-frazzjoni tal-cryolite fl-emissjonijiet ta' partikuli mill-fonderiji ta' l-aluminju
                  Studju tat-taħlil
               
               
                  4 xhur
               
            
                  3
               
               
                  266-028-2
               
               
                  65996-93-2
               
               
                  Qatran, qatran tal-faħam, temperaturi għoljin
               
               
                  NL
               
               
                  Informazzjoni fuq il-ħruġ tas-16-il EPA PAHs fil-kompartimenti ambjentali differenti mill-użu tas-CTPHT fil-produzzjoni u l-użu tal-lega għall-briketti tal-faħam, tal-plattini u tal-protezzjoni mill-korrużjoni li tiflaħ għall-istrapazz
               
               
                  4 xhur
               
            
                  4
               
               
                  246-690-9
               
               
                  25617-70-8
               
               
                  2,4,4-trimethylpentene
               
               
                  DE
               
               
                  Informazzjoni dwar l-emissjonijiet mill-produzzjoni u mis-siti ta' l-ipproċessar fl-impjanti għat-trattament ta' l-ilma ta' skart, l-ilma tal-wiċċ u s-sediment.
                  Test ta' l-inibizzjoni tar-respirazzjoni tal-ħama attivata (OECD 209)
                  Test fuq medda twila ta' żmien tar-riproduzzjoni tad-Daphnia magna (OECD 211)
               
               
                  4 xhur
               
            
                  5
               
               
                  231-111-4
               
               
                  7440-02-0
               
               
                  Nikil
               
               
                  DK
               
               
                  Test tat-tossiċità tas-sediment
               
               
                  12-il xahar
               
            
                  232-104-9
               
               
                  7786-81-4
               
               
                  Sulfat tan-nikil
               
            
                  222-068-2
               
               
                  3333-67-3
               
               
                  Karbonat tan-nikil
               
            
                  231-743-0
               
               
                  7718-54-9
               
               
                  Diklorur tan-nikil
               
            
                  236-068-5
               
               
                  13138-45-9
               
               
                  Dinitrat tan-nikil
               
            
                  6
               
               
                  287-477-0
               
               
                  85535-85-9
               
               
                  Alkani, C14-17, kloro;
               
               
                  UK
               
               
                  Studju tal-bijoakkumulazzjoni fil-ħut (OECD TG 305)
               
               
                  6 xhur
               
            
                  7
               
               
                  202-696-3
               
               
                  98-73-7
               
               
                  Nitrobenzene
               
               
                  DE
               
               
                  Test lokali tan-noduli limfatiċi (OECD TG 429/B42)
               
               
                  6 xhur
               
            
                  8
               
               
                  202-679-0
               
               
                  98-54-4
               
               
                  4-tert-butylphenol
               
               
                  NO
               
               
                  Informazzjoni dwar l-esponiment lokali fuq rilaxxi minn żewġ siti ta' l-ipproċessar (5&6°) fl-impjanti għat-trattament ta' l-ilma ta' skart u l-kompartiment akkwatiku (ilma frisk u ilma baħar)
               
               
                  4 xhur
               
            
                  9
               
               
                  200-915-7
               
               
                  75-91-2
               
               
                  (TBHP)
               
               
                  NL
               
               
                  It-tossiċità (teħid tan-nifs) ta' doża ripetuta (28 ġurnata) (OECD 412 8)
               
               
                  12-il xahar
               
            
                  analiżi COMET tat-tessuti respiratorji
               
               
                  15-il xahar